CELEX: 22011D0144
Language: mt
Date: 2011-12-02 00:00:00
Title: Deċiżjoni tal-Kumitat Konġunt taż-ŻEE Nru 144/2011 tat- 2 ta’ Diċembru 2011 li temenda l-Anness XIII (Trasport) tal-Ftehim taż-ŻEE

15.3.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 76/28
               
            DEĊIŻJONI TAL-KUMITAT KONĠUNT TAŻ-ŻEE
      Nru 144/2011
      tat-2 ta’ Diċembru 2011
      li temenda l-Anness XIII (Trasport) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ “il-Ftehim”, u partikolarment l-Artikolu 98 tiegħu,
      Billi:
      
                  (1)
               
               
                  L-Anness XIII tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 120/2011 tal-21 ta’ Ottubru 2011 (1).
               
            
                  (2)
               
               
                  Id-Deċiżjoni tal-Kummissjoni 2011/229/KE tal-4 ta’ April 2011 dwar l-ispeċifikazzjonijiet tekniċi għal interoperabilità marbuta mas-sottosistema “vetturi ferrovjarji - storbju” tas-sistema ferrovjarja konvenzjonali trans-Ewropea (2) għandha tiġi inkorporata mal-Ftehim,
               
            
                  (3)
               
               
                  Id-Deċiżjoni 2011/229/UE tħassar id-Deċiżjoni tal-Kummissjoni 2006/66/KE (3), li hi inkorporata fil-Ftehim u li konsegwentement għandha titħassar mill-Ftehim,
               
            ADOTTA DIN ID-DEĊIŻJONI:
      Artikolu 1
      It-test ta’ punt 37 g (id-Deċiżjoni tal-Kummissjoni 2006/66/KE) fl-Anness XIII tal-Ftehim għandu jinbidel b’li ġej:
      
         “32011 D 0229: id-Deċiżjoni tal-Kummissjoni 2011/229/UE tal-4 ta’ April 2011 dwar l-ispeċifikazzjonijiet tekniċi għal interoperabilità marbuta mas-sottosistema ‘vetturi ferrovjarji - storbju’ tas-sistema ferrovjarja konvenzjonali trans-Ewropea (ĠU L 99, 13.4.2011, p. 1).
         Id-dispożizzjonijiet tad-Deċiżjoni għandhom, għall-finijiet ta’ dan il-Ftehim, jinqraw bl-adattament li ġej:
         Fil-punt 7.7.2.4 tal-Anness tad-Deċiżjoni il-kliem ‘u n-Norveġja’ għandhom jiżdiedu wara l-kelma ‘Litwanja’.”
      
      Artikolu 2
      It-testi tad-Deċiżjoni 2011/229/UE fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, huma awtentiċi.
      Artikolu 3
      Din id-Deċiżjoni għandha tidħol fis-seħħ fit-3 ta’ Diċembru 2011, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima ŻEE ta’ Il-Ġurnal Uffiċjali tal-Unjoni Ewropea, u fis-Suppliment dwar iż-ŻEE tiegħu.
      
         Magħmul fi Brussell, it-2 ta’ Diċembru 2011.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (1)  ĠU L 341, 22.12.2011, p. 85.
      
         (2)  ĠU L 99, 13.4.2011, p. 1.
      
         (3)  ĠU L 37, 8.2.2006, p. 1.
      
         (*)  L-ebda rekwiżiti kostituzzjonali mhuma indikati.